સાબરકાંઠા જિલ્લામાં રોજનો બે લાખ કયુબીક મીટર ગેસનો વપરાશ થાય છે. જેના કારણે મહિને ૩ કરોડથી વધુનો વધારાનો ખર્ચ ગેસના ભાવ વધારાના કારણે ભોગવવો પડે છે. નોટબંધી અને જી.એસ.ટી. બાદ સિરામીક ઉદ્યોગમાં ભારે મંદીનો માહોલ છે. સાબરકાંઠા જિલ્લામાં પ્રત્યક્ષ અને પરોક્ષ રીતે ૨૫ હજારથી વધુ લોકોને રોજગારી પૂરો પાડતો એકમાત્ર સિરામીક ઉદ્યોગને બચાવવા માટે સરકારમાં વારંવાર લેખિત અને મૌખિક રજૂઆતો બાદ પણ ગેસના ભાવ વધારામાં કોઇ ઘટાડો કરાયો નથી. જેના કારણે સિરામીક ઉદ્યોગના માલિકોમાં નારાજગી જોવા મળી છે.